7. janúar
7. janúar er 7. dagur ársins samkvæmt gregoríska tímatalinu. 358 dagar (359 á hlaupári) eru eftir af árinu.

Atburðir 
 1114 - Matthildur, dóttir Hinriks 1. Englandskonungs, giftist Hinriki 5. keisara.
 1131 - Magnús sterki drap Knút lávarð með svikum.
 1135 - Haraldur gilli Noregskonungur lét gelda, fóthöggva og augnstinga Magnús blinda Sigurðsson, meðkonunung sinn.
 1325 - Alfons hugdjarfi varð konungur Portúgals.
 1355 - Alfons hugdjarfi konungur Portúgals lét myrða Inês de Castro, ástkonu krónprinsins Péturs. Pétur hóf þá uppreisn gegn föður sínum.
 1558 - Frakkland yfirtók Calais, síðasta yfirráðasvæði Bretlands á meginlandi Evrópu.
 1598 - Boris Godúnov hrifsaði til sín völd í Rússlandi og varð keisari.
 1608 - Öll hús inni í virkinu í Jamestown í Virginíu brunnu til grunna.
 1610 - Galileo Galilei uppgötvaði tungl Júpíters; Íó, Evrópu og Kallistó.
 1877 - Danska vikublaðið Familie Journal kom út í fyrsta sinn.
 1893 - Skautafélag Reykjavíkur var stofnað.
 1906 - Ungmennafélag Akureyrar, fyrsta ungmennafélag á Íslandi, stofnað.
 1912 - Íshúsfélag Ísfirðinga var stofnað um byggingu íshúss á Ísafirði.
 1927 - Fyrsta símhringingin yfir Atlantshafið fór fram - frá New York-borg til London.
 1927 - Harlem Globetrotters léku sinn fyrsta leik.
 1942 - María Markan varð fyrst Íslendinga til að koma fram í aðalhlutverki í Metropolitan-óperunni í New York er hún söng hlutverk greifafrúarinnar í Brúðkaupi Fígarós eftir Mozart.
 1953 - Harry Truman, forseti Bandaríkjanna tilkynnti að Bandaríkin hefðu þróað vetnissprengju.
 1965 - The Swinging Blue Jeans varð fyrsta erlenda popphljómsveitin til að halda tónleika á Íslandi.
 1972 - Farþegaflugvél frá Iberian Airlines rakst á 250 metra háan fjallstind við Ibiza; 104 létust.
 1979 - Frystihús Ísbjarnarins (síðar Granda) í Örfirisey var tekið í notkun. Það var sagt eitt fullkomnasta frystihús í heimi.
 1979 - Víetnamski herinn réðist inn í Kambódíu og hrakti Rauðu kmerana frá völdum.
 1982 - Heimilistölvan Commodore 64 var kynnt í Las Vegas.
 1988 - Orrustan um hæð 3234 milli sovéskra hermanna og mújaheddína hófst í Afganistan.
 1989 - Híróhító Japanskeisari lést og Akíhító tók við.
 1990 - Almenningi var meinaður aðgangur að skakka turninum í Pisa af öryggisástæðum.
 1992 - Flugher Júgóslavíu skaut niður þyrlu með þremur eftirlitsmönnum frá Evrópusambandinu.
 1996 - Yfir 150 manns fórust í snjóhríð sem gekk yfir austurhluta Bandaríkjanna.
 1998 - Monica Lewinsky undirritaði yfirlýsingu um að hún hefði ekki átt í kynferðissambandi við Bill Clinton.
 2003 - Vafrinn Safari kom fyrst út.
 2004 - Mijailo Mijailović gekkst við morðinu á sænska utanríkisráðherranum Önnu Lindh.
 2009 - Rússland hætti sölu jarðgass til Evrópu um leiðslu í Úkraínu vegna deilna ríkjanna.
 2012 - 11 létust þegar loftbelgur hrapaði við Carterton á Nýja-Sjálandi.
 2013 - Breski tónlistarmaðurinn David Bowie gaf frá sér smáskífuna „Where Are We Now“ eftir 10 ára hlé.
 2014 - Metkuldi mældist í Bandaríkjunum og Kanada með allt að 53° frosti í Montana.
 2015 - Skotárásin á Charlie Hebdo: Hryðjuverkamenn réðust á skrifstofur franska skopmyndatímaritsins Charlie Hebdo og myrtu ellefu manns.

Fædd 
 1502 - Gregoríus 13. páfi (d. 1585).
 1528 - Jóhanna 3., drottning Navarra og móðir Hinriks 4. Frakkakonungs (d. 1572).
 1624 - Guarino Guarini, ítalskur arkitekt (d. 1683).
 1685 - Jonas Alströmer, sænskur athafnamaður (d. 1761).
 1768 - Joseph Bonaparte, eldri bróðir Napóleons, sem síðar varð konungur Napólí og Spánar (d. 1844).
 1800 - Millard Fillmore, Bandaríkjaforseti (d. 1874).
 1904 - Binni í Gröf, íslenskur skipstjóri (d. 1972).
 1915 - Jón Þórðarson, formaður Knattspyrnufélagsins Fram (d. 1973).
 1934 - Tassos Papaðopúlos, kýpverskur stjórnmálamaður (d. 2008).
 1938 - Roland Topor, franskur myndlistarmaður (d. 1997).
 1942 - Takao Nishiyama, japanskur knattspyrnumaður.
 1942 - Horatiu Radulescu, ungverskt tónskáld (d. 2008).
 1948 - Kenny Loggins, bandarískur söngvari.
 1948 - Ichirou Mizuki, japanskur söngvari.
 1949 - Steven Williams, bandarískur leikari.
 1953 - Jenis av Rana, færeyskur stjórnmálamaður.
 1956 - David Caruso, bandarískur leikari.
 1963 - Rand Paul, bandarískur stjórnmálamaður.
 1964 - Nicolas Cage, bandarískur leikari.
 1965 - José Manuel Imbamba, angólskur biskup.
 1967 - Nick Clegg, breskur stjórnmálamaður.
 1970 - Jón Víðis Jakobsson, íslenskur töframaður.
 1970 - Anna Mjöll Ólafsdóttir, íslensk söngkona.
 1971 - DJ Ötzi, austurrískur skemmtikraftur.
 1971 - Jeremy Renner, bandarískur leikari.
 1973 - R. Þórhallsson, íslenskur myndlistarmaður.
 1975 - Joubert Araújo Martins, brasilískur knattspyrnumaður.
 1978 - Jean Charles de Menezes, rafvirki (d. 2005).
 1982 - Lauren Cohan, bandarísk leikkona.
 1982 - Jade North, ástralskur knattspyrnumaður.
 1987 - Michael McGlinchey, nýsjálenskur knattspyrnumaður.
 1989 - Oliver Bozanic, ástralskur knattspyrnumaður.
 1991 - Eden Hazard, belgískur knattspyrnumaður.

Dáin 
 672 - Tenji Japanskeisari (f. 626).
 1430 - Filippa af Englandi, drottning Danmerkur, Svíþjóðar og Noregs, kona Eiríks af Pommern (f. 1394).
 1536 - Katrín af Aragon, Englandsdrottning, fyrsta kona Hinriks 8. (f. 1485).
 1619 - Nicholas Hilliard, enskur listmálari (f. um 1547).
 1730 - Árni Magnússon, handritasafnari (f. 1663).
 1743 - Anna Soffía Rewentlow, Danadrottning, kona Friðriks 4.
 1761 - Darkey Kelly, írskur raðmorðingi.
 1910 - Lárus Sveinbjörnsson, íslenskur lögfræðingur (f. 1834).
 1920 - Edmund Barton, fyrsti forsetisráðherra Ástralíu (f. 1849).
 1934 - Ellen Clapsaddle, bandarísk myndlistarkona (f. 1865).
 1943 - Nikola Tesla, serbneskur uppfinningamaður (f. 1856).
 1983 - Edmund Jacobson, bandarískur læknir (f. 1888).
 1989 - Showa keisari Japan (f. 1901).
 2007 - Magnús Magnússon, íslenskur sjónvarpsmaður (f. 1929).
 2011 - Helga Bachmann, íslensk leikkona (f. 1931).
 2016 - Ashraf Pahlavi, írönsk prinsessa (f. 1919).
 2018 - France Gall, frönsk söngkona (f. 1947).

Eldbjargarmessa eða Knútsdagur á Íslandi.

Janúar